{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Pravilniku o izmjenama i dopunama Pravilnika o paušalnom oporezivanju djelatnosti iznajmljivanja i organiziranja smještaja u turizmu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MARIJA SILIĆ","PRAVILNIK,\nČlanak 5.","Oni koji vjeruju da prebivalište automatski znači bolju uslugu, gledaju na problem ograničeno i podcjenjuju trud koji mnogi ulažu unatoč tome što žive izvan destinacije. Nažalost, samo prebivalište u destinaciji ne garantira kvalitetnu uslugu – mnogi domaćini koji tamo žive ne poznaju strane jezike, ne predstavljaju destinaciju svojim gostima i izbjegavaju komunikaciju s njima, dio ne brine dovoljno o čistoći objekta, a neki pak svejedno sve prepuštaju agencijama.\n\nS druge strane, postoje iznajmljivači koji nemaju prebivalište u destinaciji, ali su odgovorni i posvećeni svojem radu, ulažući vrijeme i energiju kako bi svakog gosta dočekali, predstavili mu destinaciju i bili na raspolaganju tijekom cijelog boravka. Pristup prema gostima, osobna posvećenost, komunikacijske vještine i standardi čistoće ne ovise o prebivalištu, već o profesionalizmu i ozbiljnosti s kojom se pristupa poslu.\n\nPodržavati takvu diskriminaciju znači zanemariti ključne kvalitete koje domaćin mora imati i obezvređuje trud svih koji aktivno doprinose kvaliteti turizma, bez obzira na to gdje im je prijavljeno prebivalište. Osobno sam od objekta udaljena 80km, ali svakoga gosta dočekam,čistim, svakih par dana po potrebi obilazim objekt, dajem sve potrebne informacije, uložila sam u web, održavam instagram i facebook gdje prezentiram samu destinaciju. Završila sam FTHM uz pohvale dekana, promijenila sam prebivalište samo zato jer sam „našla” supruga u drugoj županiji, ali moja obitelj je još od 70-ih godina u turizmu i ja sam cijeli život posvetila ugostiteljstvu. Upravo ste moju diplomu i dosadašnji trud obezvrijedili tako da nekretninu koju smo obnovili prije 2 godine, i u nju sve što imamo uložili, najradije bi prodali strancima.\n\n Prema ustavnoj odredbi iz. čl. 51. prema kojoj se porezni  sustav temelji na načelima jednakosti i pravednosti suludo je da se samo na temelju prebivališta forsiraju državljani RH na prijelaz u poduzetništvo/obrništvo. To je ne fer tržišna utakmica za sve nas koji nudimo istu uslugu kao onaj sa prebivalištem u županiji, ali smo na kraj opterećeni većim nametima...gdje je tu pravednost? S jedne strane dižete prag za pdv, a s druge strane nekoga tko ima prihod manji od praga za pdv planirate dodatno porezno opteretiti.  Porezna penalizacija samo zbog prebivališta nije pravedna i omalovažava trud i ulaganja svih onih koji se trude pružiti kvalitetnu uslugu.","Primljeno na znanje","Predloženom odredbom ovaj se propis usklađuje sa Zakonom o ugostiteljstvu kojim se uređuje  pojam domaćina."]
[2,"HRVATSKA OBRTNIČKA KOMORA","PRAVILNIK,\nČlanak 6.","Uz članak 6.\nPredlažemo člankom 6. dodatno i jasnije regulirati stupanje na snagu odredbi koje se odnose na novi institut „domaćina“.","Primljeno na znanje","Predloženom odredbom ovaj se propis usklađuje sa Zakonom o ugostiteljstvu kojim se uređuje pojam domaćina. Trenutno se ne predlaže drugačiji porezni tretman domaćina u odnosu na ostale iznajmljivače obuhvaćene ovim propisom."]